Document ID: 31994R0393

KOMISSION ASETUS (EY) N:o 393/94,
annettu 23 päivänä helmikuuta 1994,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN UNIONIN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 230/94(2), ja erityisesti sen 6 artiklan 7 kohdan ja 7 a artiklan 1 kohdan ensimmäisen alakohdan ja 3 kohdan,
sekä katsoo, että
päivänä 14 huhtikuuta 1969 annetun komission asetuksen (ETY) N:o 685/69(3), sellaisena kuin se on viimeksi muutettuna asetuksella (ETY) N:o 1756/93(4), 23, 24 ja 25 artiklassa on viittauksia voin tai kerman sopimuksen alaisiin varastointiaikoihin; sopimuksen alaisen varastointiajan ensimmäistä ja viimeistä päivää kuvaavat sanat eivät ole yhdenmukaisia ja tämän vuoksi olisi selkeytettävä näiden artiklojen tekstiä,
mainitun asetuksen III osastossa säädetään voin ja kerman yksityiselle varastoinnille annettavan tuen myöntämistä koskevat yksityiskohtaiset säännöt ja sen 24 artiklan 3 kohdan c alakohdassa vahvistetaan sopimuksen alaiselta varastointipäivältä myönnettävä päivittäinen hyvitys, joka lasketaan interventio-ostohinnan ja korkokannan mukaisesti; rahamarkkinoiden ja korkokannan kehitys huomioon ottaen on syytä alentaa tätä korkoa; mainitun artiklan 4 kohdassa säädetään mahdollisuudesta maksaa tuesta ennakkoa ottaen huomioon tarvittaessa tuen muutos, joka tehtäisiin 29 artiklan mukaisen ostohinnan muutoksen jälkeen; tätä viimeistä artiklaa olisi muutettava sen huomioimiseksi, että voin interventio-ostot tehdään nykyisin tarjouskilpailulla; tehtävä muutos 29 artiklaan ei enää edellytä ennakkojen osalta mahdollisten ostohintojen muutosten huomioon ottamista, ja
maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 685/69 seuraavasti.
1) Muutetaan 23 artikla seuraavasti:
- korvataan 1 kohdan ensimmäisessä alakohdassa sanat "sopimuksen alaisen varastoinnin aloittamispäivä" sanoilla "sopimusvarastoinnin aloittamispäivä",
- korvataan 6 kohdan ensimmäisessä alakohdassa sanat "sopimusvarastoinnin aloittamispäivämäärä" sanoilla "sopimusvarastoinnin aloittamispäivä",
- korvataan 7 kohdassa sanat "sopimusvarastointiajan viimeinen päivä" sanoilla "sopimusvarastoinnin viimeinen päivä".
2) Muutetaan 24 artikla seuraavasti:
- korvataan 3 kohdan c alakohdan ensimmäisessä alakohdassa korko "10 prosenttia" luvulla "7 prosenttia",
- korvataan 4 kohdan kolmas alakohta seuraavasti:
"Tämä ennakko, joka lasketaan 120 päivän ajanjakson perusteella, sisältää 3 kohdan a, b ja c alakohdassa tarkoitetut tuen osat".
3) Muutetaan 25 artikla seuraavasti:
- korvataan 2 kohdan a alakohdassa sanat "varastoinnin aloittamispäivä" sanoilla "sopimusvarastoinnin aloittamispäivä".
4) Korvataan 29 artikla seuraavasti:
"29 artikla
Kun päivänä 5 kesäkuuta 1987 annetun komission asetuksen (ETY) N:o 1589/87(*) mukaisesti tarjouskilpailulla vahvistettu, kansallisessa valuutassa ilmoitettu ja sopimusvarastoinnin aloittamispäivänä voimassa oleva enimmäisostohinta:
a) on suurempi kuin sopimusvarastoinnin viimeisenä päivänä voimassa oleva, 24 artiklan 3 kohdassa tarkoitettuun tukeen lisätään määrä, joka on suuruudeltaan sopimusvarastoinnin aloittamispäivänä voimassa olevan hinnan kahdella prosentilla ylittävän enimmäisostohinnan vähennystä vastaava;
b) on pienempi kuin sopimusvarastoinnin viimeisenä päivänä voimassa oleva, 24 artiklan 3 kohdassa tarkoitetusta tuesta vähennetään määrä, joka on suuruudeltaan sopimusvarastoinnin aloittamispäivänä voimassa olevan hinnan 2 prosentilla ylittävän enimmäisostohinnan lisäystä vastaava. Tuen vähennys ei voi kuitenkaan olla suurempi kuin tarkoitetun tuen koko määrä.
(*) EYVL N:o L 146, 6.6.1987, s. 27"
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan sopimuksiin, jotka on tehty sen voimaantulon jälkeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä helmikuuta 1994.

Labels: 2
3
17
19